Publication: Magyar Közlöny
Issue: MK-2001-65 (Year: 2001, Number: 65)
Era: 1990-2004
Section: viszonyáról szóló 1996. évi XLIII. törvény (a továbbiakban:
Paragraph Index: 1630

(3) Az Áht. 49. §-ának h) pontja helyébe a következő rendelkezés lép: (A fejezet felügyeletét ellátó szerv vezetője — ha törvény másként nem rendelkezik —) „h) jóváhagyja — a 36. § (2) bekezdésében foglalt keret érvényesítésével — a felügyelete alá tartozó fejezetbe sorolt szervek létszámát, átcsoportosítási jogot gyakorol — a 39. § (1) bekezdésében foglaltakra figyelemmel — a fejezeten belüli, illetve címen belüli létszámkeretek tekintetében a Kormány rendeletében meghatározott módon; előkészíti, koordinálja a fejezetbe tartozó mindazon költségvetési szervek, költségvetési előirányzatok és létszámkeretek tekintetében a megállapítással, módosítással kapcsolatos döntéseket, amelyeknél törvény rendelkezése alapján nem a fejezet felügyeletét ellátó szerv vezetője gyakorolja ezen jogköröket.”

Source: https://magyarkozlony.hu/hivatalos-lapok/800ff76e2a8c69fe423b6982a4b0bbf188c87994/dokumentumok/a3368835cc22cffa380265c369269b38fcccbebe/letoltes